Հիրոսի Կիյոտակե

**Հիրոսի Կիյոտակե** (, ), ճապոնացի ֆուտբոլիստ, «Սագան Տոսու» ակումբի խաղացող։ Հանդես է եկել Ճապոնիայի ազգային հավաքականում: Խաղացել է հարձակվողական կիսապաշտպանի դիրքում, աչքի է ընկել տեխնիկական բարձր վարպետությամբ, կարող է խաղալ ինչպես կենտրոնում, այնպես էլ եզրերում, աչքի չի ընկնում բարձր արագությամբ։

## Կարիերա
### Ակումբային կարիերա
Սկսել է ֆուտբոլ խաղալ «Կատիորա» թիմում, 2004 թվականին հայտնվել է «Օիտա Տրինիտա» ակումբի երիտասարդական կազմում։ 2008 թվականի օգոստոսի 9-ին նորամուտն է նշել հիմնական կազմում։ Մեկնարկային խաղում փոխարինման դուրս գալով՝ դարձել է գոլի հեղինակ։ 2008 թվականին օգնել է թիմին նվաճել Ճապոնիայի գավաթը։ Իր ակումբի հիմնական կազմում վերջնականապես ամրապնդվել է 2009 թվականին, երբ «Օիտա Տրինիտան» լուրջ ֆինանսական դժվարություններ է ունեցել, չափազանց թույլ մրցաշրջան է անցկացրել և լքել է Ճապոնիայի առաջին դիվիզիոնը։ 2010 թվականին տեղափոխվել է «Սերեսո Օսակա» թիմ, որի կազմում մեկ տարի անց խաղացել է ԱՖԿ Չեմպիոնների լիգայում, որտեղ լավ է դրսևորել իրեն՝ դառնալով 4 գոլի հեղինակ: 2011 թվականին ընդգրկվել է Ճապոնիայի առաջնության խորհրդանշական հավաքականում։

2012 թվականի մայիսին հայտարարվել է գերմանական «Նյուրնբերգ» տեղափոխության մասին, որի հետ կնքել է քառամյա պայմանագիր: Տրանսֆերի արժեքը կազմել է 1 միլիոն եվրո: Օլիմպիական խաղերում հանդես գալուց և Գերմանիայում մեկնարկային մրցաշրջանից հետո ճապոնացի ֆուտբոլիստը մեծ հետաքրքրություն է առաջացրել արտասահմանյան ակումբների մոտ: 2013 թվականի հունվարին հաղորդվում էր, որ Մոսկվայի «Դինամոն» և «Լոկոմոտիվը» հետաքրքրված են ֆուտբոլիստին ձեռքբերմամաբ։ 2013 թվականի ամռանը Հիրոսիին գնելու առաջարկ էր արել անգլիական «Աստոն Վիլլան», սակայն գերմանական ակումբին չի բավարարել բիրմինգհեմցիների առաջարկած հրաժարագինը: «Նյուրնբերգի» ղեկավարությունը Կիետակեն գնահատել է 10 մլն եվրո։

2013/2014 թվականների մրցաշրջանի արդյունքներով «Նյուրնբերգը» լքել է  Բունդեսլիգա 2012-13ն և ստիպված է եղել վաճառել առաջատար ֆուտբոլիստներին: Կիյոտակեյի գինը զգալիորեն նվազել է, 2014 թվականի հուլիսին նրա տեղափոխության համար «Հաննովեր 96»-ը վճարել է ընդամենը 4,3 միլիոն եվրո: Նոր թիմի հետ ևս քառամյա պայմանագիր է կնքել։ 2016 թվականի մայիսին,  Բունդեսլիգա 2012-13յից «Հանովերի» հեռանալուց հետո, հաղորդվում էր Բեռլինի «Հերտայի» կողմից ճապոնացի ֆուտբոլիստի նկատմամբ հետաքրքրության մասին։

2016 թվականի հունիսի 24-ին Կիյոտակեն փոխել է առաջնությունը՝ քառամյա պայմանագիր կնքելով իսպանական «Սևիլյայի» հետ։

2017 թվականից հանդես է գալիս «Սերեսո Օսակայում»:

### Ելույթներ ազգային հավաքականում
Խաղացել է Ճապոնիայի մինչև 20 տարեկանների երիտասարդական հավաքականում: 2011 թվականի օգոստոսի 10-ին Կորեայի Հանրապետության հավաքականի հետ ընկերական խաղում նորամուտն է նշել Ճապոնիայի ազգային հավաքականում։ 2012 թվականի Օլիմպիական խաղերում եղել է Ճապոնիայի հավաքականի առանցքային խաղացողներից մեկը, մեկնարկային կազմում է եղել իր թիմի բոլոր վեց խաղերում, որն ի վերջո զբաղեցրել է չորրորդ տեղը։

2013 թվականին հայտնվել է Կոնֆեդերացիաների գավաթի համար հավաքականի հայտացուցակում, միայն մեկ խաղում է դուրս եկել խաղադաշտ: 2014 թվականի աշխարհի առաջնությունում նույնպես պահեստային էր և ընդամենը հինգ րոպե է խաղացել Կոլումբիայի հավաքականի դեմ խմբային մրցաշարի վերջին խաղում։ 2015 թվականի Ասիայի գավաթի խաղարկությունում մասնակցել է խմբային մրցաշարի բոլոր հանդիպումներին, սակայն բաց է թողել քառորդ եզրափակիչը, որում ճապոնացիները պարտվել են Արաբական Միացյալ Էմիրությունների ֆուտբոլի ազգային հավաքականի թիմին:

## Մրցանակներ և նվաճումներ
**Օիտա Տրինիտա**

* Ճապոնիայի գավաթի գավաթակիր՝ 2008

**Անձնական**

* Ընդգրկվել Է Ճապոնիայի առաջնության խորհրդանշական հավաքականում՝ 2011

## Վիճակագրություն

## Ծանոթագրություններ

 
Կատեգորիա:Բունդեսլիգայի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Ճապոնացի ֆուտբոլիստներ
Կատեգորիա:Ճապոնիայի ֆուտբոլի հավաքականի ֆուտբոլիստներ
Կատեգորիա:Նյուրնբերգի ֆուտբոլիստներ
Կատեգորիա:Սերեսո Օսակայի ֆուտբոլիստներ
Կատեգորիա:Սևիլյայի ֆուտբոլիստներ
Կատեգորիա:Ֆուտբոլի կիսապաշտպաններ
Կատեգորիա:Ֆուտբոլի հարձակվողներ